# Ferran Joanmiquel Pla

Ferran Joanmiquel Pla (Girona, 1975) és dramaturg, director i professor de teatre en diferents àmbits educatius i socioculturals. Actualment, treballa al Grau d'Arts Escèniques de l'ERAM impartint les assignatures de Teatre social (Arts Escèniques Aplicades) i Dramatúrgia.

## Biografia

Es forma com a actor al Centre de formació teatral el galliner de Girona i en dansa contemporània als centres Àrea i La Caldera de Barcelona. Treballa com a ballarí en les companyies Búbulus Menuts (El País de Miracolors) i Iliacan (Don Juan). També treballa com a actor en les produccions Eixam i Miniatures violentes.
Es forma en dramatúrgia en diferents cursos de l'Obrador de la Sala Beckett i de la Casa de Cultura de Girona. Ha participat en diversos projectes internacionals de dramatúrgia, com ara el projecte d'escriptura al carrer A vegades em sembla que et veig (Festival Temporada Alta 2011); intercanvi d'autors coorganitzat per la Maison Antoine Vitez i la Sala Beckett (context en el que es realitza la lectura dramatitzada de Bleu al Théâtre Ouvert de Paris, desembre 2011); el text La crida és seleccionat pel Festival de dramatúrgia sobre la crisi PIIGS (del qual es fa una lectura dramatitzada a la Nau Ivanow, Festival Grec, juliol 2014 i una posada en escena al festival Tramedautore (al Piccolo Teatro Grassi de Milà, setembre 2014).
Com a autor català vinculat a la Sala Beckett, ha format part del projecte europeu d'intercanvi d'autors Fabulamundi Playwriting Europe, marc en el que realitza un procés d'escriptura amb l'autor sicilià Giuseppe Massa en residència al Teatro Libero de Palerm (novembre 2019). També es porta a terme la lectura dramatitzada de la versió italiana d'El rey del Gurugú a l'Amfiteatro Augusteo de Lucera, (agost 2020).

## Obres estrenades i llegides

* Amb la companyia El Mirador, dirigeix la lectura dramatitzada de Riu Gener (Institut del Teatre de Vic, març 2009). També treballa com a ajudant de direcció en els muntatges Satori Park (La Planeta, maig 2010) i Desitjar viure en un país sense vent (Sala La Planeta, maig 2012).
* Treballa com a ajudant de direcció en la producció de la sala La Planeta Dinou (Temporada Alta, octubre 2011).
* La sala Beckett produeix i estrena el seu text Blau (abril 2015).
* Com a Cos a Cos, dirigeix la lectura dramatitzada d'Orsai (Nits del Coro, maig 2013); estrena Vidres als ulls (La Planeta, setembre 2013); La crida (La Planeta, gener 2015, en producció amb Històries de Boscos i La Planeta), El rey del Gurugú (Teatre Ateneu de Celrà, novembre 2015, en producció amb La Nave Va); La filla de Chagall (Auditori de La Mercè de Girona, març 2016, en producció amb Andruxai); el monòleg Cent dies i cent vides sobre la biografia de la política i activista anarcosindicalista Frederica Montseny, obra que guanya el Premi AGT – Cristina Cervià al millor espectacle gironí 2020/21 (Festival Temporada Alta, novembre 2021); i, finalment, dirigeix la lectura dramatitzada de Dones que parlen (La Planeta març 2022).
* En el marc del Cicle de Teatre Verbatim de la sala La Planeta, dirigeix i estrena l'obra documental sobre el món del fotoperiodisme El color de la llum (Temporada Alta, octubre 2017), i El·lipsi, sobre els efectes sociosanitaris de la pandèmia (març 2021).
* Estrena Samurai amb producció de la sala La Mercantil de Balaguer (novembre 2022).
* Lectura dramatitzada de Pantà, XIX Obrador d'Estiu de la Sala Beckett (juliol2024).
* Més recentment, estrena Una dona sense nom amb producció de la sala La Mercantil de Balaguer (octubre 2024).

## Premis

* 2008 - XI Premi Boira de Vic per l'obra Riu Gener.
* 2009 - Josep Ametller de textos teatrals, XLV Premis Recull de Blanes per l'obra Dinou.
* 2009 - VII Premi de Teatre Joaquim M.Bartrina de Reus per l'obra Blau.
* 2013 - VI Premi de Teatre de Calldetenes Lluís Solà i Sala per l'obra Vidres als ulls.
* 2015 - VIII Premi de Teatre Inicia't de Badalona per l'obra La filla de Chagall.
* 2020 - Premi Pere Capellà de Teatre, Premis Octubre de València, per l'obra Tots els colors del blanc.
* 2021 - Premi Pepe Alba de Teatre dels Premis Literaris Ciutat de Sagunt per l'obra Dones que parlen.
* 2022 - II Premi de Teatre Àngels Poch organitzat per Òmnium Terrassa per l'obra Samurai.
* 2024 - IV Premi de Teatre Àngels Poch organitzat per Òmnium Terrassa per l'obra Una dona sense nom.
* 2024 - XVII Premi de Teatre Lluís Solà i Sala de Calldetenes per l'obra Pantà.
* 2024 - XIX Premi de Teatre Palanca i Roca dels Premis Literaris Ciutat d'Alzira per l'obra Frontera.

## Referències

* ↑ El gironí Ferran Joan Miquel amb 'Riu Gener' guanya el premi de teatre Boira. El PuntAvui. 28 de març 2008.
* ↑ Manel Guitart i Ferran Joanmiquel guanyen el Recull de narrativa i teatre. El PuntAvui. 9 de març 2009.
* ↑ Ferran Joanmiquel Pla guanya el Premi de Teatre Joaquim M. Bartrina. Reus Digital. 12 d'agost 2009.
* ↑ Miquel Reverté i Ferran Joanmiquel guanyen els Premis Literaris de Calldetenes- Nació Digital. 18 de setembre 2013.
* ↑ Ramon Ramon, Jordi Valls, Àlex Matas i Ferran Joanmiquel, els nous Premis Octubre de 2020. El Temps. 2 de novembre 2020.
* ↑ L'Ajuntament de Sagunt lliura els Premis Literaris Ciutat de Sagunt 2021 a Ferran Joanmiquel Pla i Guillem Rosselló Bujosa. El Periòdic. 30 d'octubre 2021.
* ↑ “Samurai”, premi Àngels Poch, a escena. Diari de Terrassa. 29 de novembre 2024.
* ↑ Una dona sense nom
* ↑ Ferran Joanmiquel guanya el XVII Premi de Teatre Lluís Solà i Sala de Calldetenes
* ↑ Ferran Joanmiquel Pla ha guanyat el Premi de Teatre Palanca i Roca amb Frontera. Diari la Veu. 12 de desembre 2024.
* ↑ Tramedautore – Festival internazionale della nuova drammaturgia (14° edizione)
* ↑ Tratto da “Il Re del Gurugù” di Ferran Joanmiquel Pla
* ↑ La companyia El Mirador entra en escena amb l'obra 'Desitjar viure en un país sense vent'. El Gerio. Dimecres, 25 d'abril de 2012.
* ↑ El jove dramaturg gironí Ferran Joanmiquel debuta amb "Dinou" a La Planeta. Diari de Girona. 29 de setembre 2011.
* ↑ El nou ‘fill' de la Beckett: Ferran Joanmiquel. Diari Ara. 8 d'abril 2015.
* ↑ Joanmiquel plasma la ràbia d'un jove, a ‘Vidres als ulls'. ElPuntAvui. 19 de setembre 2015.
* ↑ Una obra teatral sobre el populisme s'estrena a Girona. Diari de Girona. 27 de gener 2015.
* ↑ L'udol d'El Rey del Gurugú es fa sentir a La Planeta. El PuntAvui. 26 de novembre 2016.
* ↑ Frederica Montseny a l'exili, a La Planeta. El PuntAvui. 12 de novembre 2021.
* ↑ Les dones manen a la Sala Atrium. Núvol. 20 de setembre 2016.
* ↑ Retrat escènic dels fotoperiodistes. Núvol. 11 de maig 2018.
* ↑ La Planeta estrena «El·lipsi», el relat humà de sanitaris i víctimes de la COVID-19. Diari de Girona. 16 de març 2021.
* ↑ Arriba a Terrassa “Samurai”, obra guanyadora del Premi Àngels Poch. MónTerrassa. 29 de novembre 2024.
* ↑ La Mercantil estrena a la sala la seva nova producció pròpia. Balaguer Televisió. 10 d'octubre de 2024.